Chris Brown Accused of Battery in Las Vegas | Breitbart
Breitbart: Chris Brown Accused of Battery in Las Vegas
Big HollywoodBasketballbatteryChris BrownLas Vegas Jy mag haar dalk die dame ken, Nedine Blom, sy is SUPERCOOL | SAUKRADIO.com
Haar debuut-CD, getiteld Reën, is onafhanklik vrygestel in 2003 en bevat ses van haar eie komposisies. Haar tweede album, “Veer”, bevat 10 komposisies uit haar eie pen in 2005. Sy is genooi om op te tree in Kanada en België met hierdie eg-Afrikaanse liriekgedrewe musiek. In 2006 stel sy ‘n keltiese klassieke album vry, getiteld “Met my hele hart”, deur EMI. Sy word in dieselfde jaar gekroon as Mev. Verenigde Nasies Suid-Afrika asook die Eerste Prinses in die Mevrou Verenigde Nasies Internasionaal in Los Angeles.
In 2008 stel sy die eerste van ‘n reeks kinder-CD’s en DVD’s vry getiteld “Supercool” waarvan sy die uitvoerende vervaardiger is. Gedurende 2009 ontvang sy ‘n SAMA vir die beste Afrikaanse kinderalbum met hierdie vrystelling. In 2009 volg ‘n verdere Supercool, getiteld “Supercool vir Jesus”, en ontvang sy ook gedurende 2010 ‘n SAMA-toekenning in die kategorie beste kinderalbum (Afrikaans) vir Supercool vir Jesus. Blom is ook ‘n motiveringspreker en tree nasionaal op by damesoggende.
Sy het gedurende 2011 ‘n CD vrygstel getiteld “My inspirasie vir my vriendin”, die titelsnit “My inspirasie” is opgedra aan die vroue van Suid-Afrika en gekomponeer deur Blom en Dennis East en is op verskeie Radiostasies in Suid-Afrika gespeel. Sy vertoon ook haar wye vokale vermoë op “My inspirasie vir my vriendin” met snitte soos “O mio babino caro” en “Don’t cry for me Argentina” as klassieke sobrette sopraan.
Nadine het onlangs haar meestersgraad in Internasionale reg aan die Universiteit van Johannesburg voltooi met tema “Human Trafficking”. Sy is ‘n menseregte kampvegter en het daarom die menseregteveld gekies as rigting vir haar verdere studies. Sy lewer gereeld landswyd toesprake rondom aanlynveiligheid en die gevare van sosiale media.
Loer hier onder na een van haar musiekvideo’s:- Nedine Blom – Wiskunde is Supercool!
Tags: afrikaanse kunstenaars, Afrikaanse Musiek, Afrikaanse musiekfees, Afrikaanse musiekkonsert, afrikaanse musiekvideo's, afrikaanse sangers, afrikaanse treffers, bekende afrikaanse sangers, Nadine Blom, nuwe liedjies, SUPERCOOL, treffersparades, verhoogoptredes
« Jy ken Jan Blohm, maar hier is ‘n stukkie nuus wat jy graag sal wil weet
Manie Bodenstein mag ons dalk verlaat het, maar sy musiek lewe nog »